CELEX: 22012D0220
Language: hu
Date: 2012-01-19 00:00:00
Title: 2012/220/EU: Az EU–EFTA egységes árutovábbítási eljárási vegyes bizottság 1/2012 határozata ( 2012. január 19. ) Horvátországnak az egységes árutovábbítási eljárásról szóló, 1987. május 20-i egyezményhez történő csatlakozásra való felkéréséről

26.4.2012   
            
            
               HU
            
            
               Az Európai Unió Hivatalos Lapja
            
            
               L 114/29
            
         AZ EU–EFTA EGYSÉGES ÁRUTOVÁBBÍTÁSI ELJÁRÁSI VEGYES BIZOTTSÁG 1/2012 HATÁROZATA
   (2012. január 19.)
   Horvátországnak az egységes árutovábbítási eljárásról szóló, 1987. május 20-i egyezményhez történő csatlakozásra való felkéréséről
   (2012/220/EU)
   A VEGYES BIZOTTSÁG,
   tekintettel az egységes árutovábbítási eljárásról szóló, 1987. május 20-i egyezményre (1) (a továbbiakban: egyezmény) és különösen annak 15. cikke (3) bekezdésének e) pontjára,
   mivel:
   
               (1)
            
            
               A Horvátországgal való kereskedelem támogatását megkönnyítené, ha a közötte és az Európai Unió, az Izlandi Köztársaság, a Norvég Királyság és a Svájci Államszövetség között folyó árukereskedelemmel kapcsolatban egységes árutovábbítási eljárás jönne létre.
            
         
               (2)
            
            
               Az említett eljárás megvalósításának érdekében helyénvaló Horvátország felkérése, hogy csatlakozzon az egyezményhez,
            
         ELFOGADTA EZT A HATÁROZATOT:
   1. cikk
   Az egyezmény 15a. cikkével összhangban, az Európai Unió Tanácsa és Horvátország között a jelen határozat mellékletében szereplő levélváltás formájában Horvátországot felkérik, hogy 2012. július 1-jétől csatlakozzon az egyezményhez.
   2. cikk
   Ez a határozat az elfogadásának napján lép hatályba.
   
      Kelt Brüsszelben, 2012. január 19-én.
      
         
            a vegyes bizottság részéről
         
         
            az elnök
         
         Mirosław ZIELIŃSKI
      
   
   
      (1)  HL L 226., 1987.8.13., 2. o.
   
      MELLÉKLET
      Tisztelt Uram!
      Engem ért a megtiszteltetés, hogy tájékoztassam Önt az EU–EFTA egységes árutovábbítási eljárási vegyes bizottság 2012. január 19-i határozatáról (1/2012 sz. határozat), amely felkéri Horvátországot, hogy legyen az egységes árutovábbítási eljárásról szóló, 1987. május 20-i egyezmény szerződő fele. Az Európai Unió felkéri Horvátországot, hogy a fenti egyezményt megkülönböztetés nélkül alkalmazza minden tagállam tekintetében.
      Horvátország csatlakozása az egyezményhez oly módon hajtható végre, hogy az egyezmény 15a. cikkével összhangban csatlakozási okmányát az egyezmény Horvátország hivatalos nyelvére lefordított szövegével együtt letétbe helyezik az Európai Unió Tanácsának Főtitkárságánál.
      Kérem, fogadja megkülönböztetett nagyrabecsülésem kifejezését.
      
         
            főtitkár
         
         
            az Európai Unió Tanácsának Főtitkársága
         
      
      Horvátország,
      tudomásul véve az EU–EFTA egységes árutovábbítási eljárási vegyes bizottság 2012. január 19-i határozatát (1/2012 sz. határozat), amelyben felkérik Horvátországot, hogy csatlakozzon az egységes árutovábbítási eljárásról szóló, 1987. május 20-i egyezményhez (az „egyezmény”),
      tekintettel az egyezményhez való csatlakozásra történő felkérésre,
      mivel az említett egyezmény szerződő fele kíván lenni,
      EZENNEL
      csatlakozik az egyezményhez;
      a jelen okirathoz mellékeli az egyezmény fordítását Horvátország hivatalos nyelvén;
      kijelenti, hogy elfogadja az EU–EFTA egységes árutovábbítási eljárási vegyes bizottság összes olyan ajánlását és határozatát, amely 2012. január 19-e és azon időpont között keletkezik, amikor Horvátország csatlakozása hatályba lép az egyezmény 15a. cikkének megfelelően.
      Kelt …